Jean-Eugène Buland

Jean-Eugène Buland (1852 Pariisi - 1926 Charly-sur-Marne) oli ranskalainen, tyylisuunnaltaan realistinen taidemaalari. Hän vaihtoi maalaustensa aiheet antiikin tarujen kuvittamisesta arkielämän kuvaamiseen.   

Buland opiskeli taidetta Pariisissa Alexandre Cabanelin oppilaana. Hän sai aluksi suosiota antiikkin liittyvillä maalauksillaan ja sai kaksi kertaa toisen Prix de Romen. Ne mahdollistivat työskentelyn Roomassa vuosiksi 1879- 1882. Nähtyään Jules Bastien-Lepage' n teokset hän päätti ryhtyä realistiksi. 

Myös realistiset työt herättivät posittivista huomiota. Buland sai Pariisin salongin kunniamaininnan ja kolmannen luokan mitalin 1884 sekä toisen luokan mitalin 1887. Pariisin maailmannäyttelystä vuonna 1889 tuli hopeamitali. Hänen teoksiaan oli myös Lontoon maailmannäyttelyssä vuonna 1890. Kunnialegiionan jäsenyys tuli vuonna 1894. Hän osti talon Charly-sur-Marnesta vuonna 1886 ja asettui sinne loppuelämäseen.  

Maalauksissaan Buland osoitti tajua yksityiskohdille. Hän käytti apunaan myös valokuvia ja hänen valonkäyttönsä antaa malleille läsnäolon tunnun. Hänen teoksensa ovat etnografiaa, hän ei ota teoksillaan kantaa, vaan näyttää kuvat tilanteet neutraalisti.

Lähteet

Lisää aiheesta 
 http://www.bridgemanimages.com/en-US/explore/artist/Buland-Jean-Eugene-1851-1927

 Ranskalaiset taidemaalarit
 Vuonna 1852 syntyneet
 Vuonna 1926 kuolleet